CELEX: 32010D0486
Language: sl
Date: 2010-09-07 00:00:00
Title: 2010/486/EU: Sklep Sveta z dne 7. septembra 2010 o spremembi Sklepa 2010/320/EU naslovljenega na Grčijo za okrepitev in poglobitev fiskalnega nadzora ter poziva Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja

14.9.2010   
            
            
               SL
            
            
               Uradni list Evropske unije
            
            
               L 241/12
            
         SKLEP SVETA
   z dne 7. septembra 2010
   o spremembi Sklepa 2010/320/EU naslovljenega na Grčijo za okrepitev in poglobitev fiskalnega nadzora ter poziva Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja
   (2010/486/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije (PDEU) ter zlasti člena 126(9) in člena 136 Pogodbe,
   ob upoštevanju priporočila Evropske komisije,
   ob upoštevanju naslednjega:
   
               (1)
            
            
               Člen 136(1)(a) PDEU določa možnost sprejetja ukrepov za tiste države članice, katerih valuta je euro, za večjo uskladitev in nadzorovanje njihove proračunske discipline.
            
         
               (2)
            
            
               Člen 126 določa, da se morajo države članice izogibati čezmernemu javnofinančnemu primanjkljaju in v ta namen določa postopek v zvezi s čezmernim primanjkljajem. Pakt stabilnosti in rasti, ki v svojem korektivnem delu izvaja postopek v zvezi s čezmernim primanjkljajem, zagotavlja okvir, ki podpira politike vlad za hitro ponovno vzpostavitev zdravega proračunskega stanja, pri tem pa upošteva gospodarske razmere.
            
         
               (3)
            
            
               Svet je 27. aprila 2009 v skladu s členom 104(6) Pogodbe o ustanovitvi Evropske skupnosti odločil, da ima Grčija čezmeren primanjkljaj.
            
         
               (4)
            
            
               10. maja 2010 je Svet sprejel Sklep 2010/320/EU naslovljen na Grčijo za okrepitev in poglobitev fiskalnega nadzora ter poziv Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (1) (v nadaljnjem besedilu: Sklep). Sklep določa, da Grčija najkasneje do leta 2014 kot skrajnega roka izpolni zahteve iz Sklepa. Svet je za odpravo primanjkljaja določil naslednji načrt: javnofinančni primanjkljaj, ki v letu 2010 ne presega 8 % BDP, v letu 2011 7,6 % BDP, v letu 2012 6,5 % BDP, v letu 2013 4,9 % BDP in v letu 2014 2,6 % BDP.
            
         
               (5)
            
            
               Po napovedih, ki so bile na voljo, ko je Svet sprejel Sklep, naj bi se realni BDP po pričakovanjih zmanjšal za 4 % v letu 2010 in 2,6 % v letu 2011, nato pa naj bi si opomogel, s stopnjo rasti 1,1 % v letu 2012 ter 2,1 % v letih 2013 in 2014. Deflator BDP naj bi v letih od 2010 do 2014 po pričakovanjih znašal 1,2 %, – 0,5 %, 1,0 %, 0,7 % in 1,0 %. Zgoraj omenjene realne stopnje rasti BDP glede na gospodarska gibanja med tem časom ostajajo osrednji scenarij z uravnoteženimi tveganji navzgor in navzdol, medtem ko naj bi bil deflator po zdajšnjih napovedih v začetnih letih precej višji in sicer naj bi v letih od 2010 do 2012 znašal 3,5 %, 1,25 % in 0,5 %.
            
         
               (6)
            
            
               Grčija je pri izvajanju zahtevanih ukrepov iz Sklepa dobro napredovala. Na številnih področjih je ukrepala še pred zahtevanim rokom. Tako je bilo zlasti na področju pokojninske reforme, reforme lokalne uprave in objav mesečnih podatkov o državnih prihodkih in odhodkih. Vendar so na vsakem od teh področij potrebne številne prilagoditve.
            
         
               (7)
            
            
               Grčija je 6. avgusta 2010 Svetu in Komisiji predložila poročilo, v katerem so opisani ukrepi politike, ki jih je sprejela za izpolnitev zahtev iz Sklepa. Komisija je poročilo ocenila in sklenila, da Grčija zadovoljivo ravna v skladu s Sklepom.
            
         
               (8)
            
            
               Glede na zgoraj navedeno se zdi primerno spremeniti številne vidike Sklepa, obenem pa ohraniti nespremenjen skrajni rok za odpravo čezmernega primanjkljaja in ustrezni načrt prilagoditev primanjkljaja in javnega dolga –
            
         SPREJEL NASLEDNJI SKLEP:
   Člen 1
   Sklep 2010/320/EU se spremeni:
   
               1.
            
            
               V členu 2(2) se točka (a) nadomesti z naslednjim:
               
                           „(a)
                        
                        
                           vključitev ukrepov za fiskalno konsolidacijo v predlog proračuna za leto 2011, ki znašajo vsaj 3,2 % BDP (4,3 % BDP, če se upoštevajo prenosi iz ukrepov, ki se izvajajo v letu 2010): znižanje neposredne porabe osrednje države za vsaj 300 milijonov EUR v primerjavi z ravnjo iz leta 2010 (poleg prihrankov, ki izhajajo iz reforme javne uprave in lokalne uprave iz tega odstavka); zamrznitev indeksacije pokojnin (da se prihrani 100 milijonov EUR); uvedba začasnih kriznih dajatev za zelo donosna podjetja (kar bi zagotovilo vsaj 600 milijonov EUR dodatnih letnih prihodkov v letih 2011, 2012 in 2013); uvedba pavšalnega predplačila davka za strokovne delavce (kar bi zagotovilo vsaj 400 milijonov EUR v letu 2011, v letih 2012 in 2013 pa bi za vsaj 100 milijonov EUR na leto povečalo donos); razširitev osnove za DDV z vključitvijo nekaterih storitev, ki so trenutno izvzete, in s premikom 30 % blaga in storitev, za katere se za odmero DDV uporablja znižana stopnja, v osrednjo stopnjo (kar bi zagotovilo 1 milijardo EUR); postopna uvedba zelenega davka na emisije CO2 (kar bi zagotovilo vsaj 300 milijonov EUR v letu 2011); izvajanje, s strani vlade, zakonodaje o reformi javne uprave in reorganizacija lokalne uprave (da se v letu 2011 stroški znižajo za najmanj 500 milijonov EUR, v letih 2012 in 2013 pa še za dodatnih 500 milijonov EUR na leto); znižanje domačih naložb (za vsaj 500 milijonov EUR), tako da se da prednost naložbenim projektom, ki se financirajo iz strukturnih skladov EU, pobude za ureditev kršitev v zvezi z rabo zemljišč (kar bi od leta 2011 do 2013 zagotovilo vsaj 1 500 milijonov EUR, od tega vsaj 500 milijonov EUR v letu 2011); pobiranje prihodkov z izdajo licenc za igre na srečo (vsaj 500 milijonov EUR iz prodaje licenc in 200 milijonov EUR iz letnih licenčnin); širitev osnove za davek na nepremičnine s posodobitvijo vrednosti sredstev (kar bi zagotovilo vsaj 400 milijonov EUR dodatnega prihodka); višja obdavčitev plač v naravi, vključno z obdavčitvijo obrokov za odplačevanje leasinga avtomobila (za vsaj 150 milijonov EUR); povišanje obdavčenja luksuznih izdelkov (za vsaj 100 milijonov EUR); poseben davek na črne gradnje (kar bi zagotovilo vsaj 800 milijonov EUR na leto) in zapolnitev le 20 % izpraznjenih delovnih mest v javnem sektorju ob upokojitvi uslužbencev (osrednja vlada, lokalna uprava, skladi socialnega zavarovanja, javna podjetja, državne agencije in druge javne ustanove). Po posvetovanju s Komisijo lahko pridejo v poštev tudi ukrepi, ki prinašajo primerljive proračunske prihranke;“.
                        
                     
         
               2.
            
            
               V členu 2(2) se točka (b) črta.
            
         
               3.
            
            
               V členu 2(2) se točka (f) nadomesti z naslednjim:
               
                           „(f)
                        
                        
                           uvedba neodvisnih pregledov osrednje uprave in obstoječih socialnih programov;“.
                        
                     
         
               4.
            
            
               Členu 2(2) se dodajo naslednje točke:
               
                           „(j)
                        
                        
                           vzpostavitev celovitega centralnega registra državnih podjetij;
                        
                     
                           (k)
                        
                        
                           akcijski načrt s časovnico konkretnih ukrepov za ustanovitev osrednjega organa za javna naročila;
                        
                     
                           (l)
                        
                        
                           akt o določitvi zgornje meje 50 milijonov EUR prispevka za letno obveznost javnih služb, ki ga osrednja država za obdobje 2011–2013 nameni železniškim operaterjem, z določitvijo načela, da država železniškim operaterjem ne zagotavlja nobene dodatne eksplicitne ali implicitne podpore;
                        
                     
                           (m)
                        
                        
                           poslovni načrt za grške železnice. V poslovnem načrtu se določijo ukrepi za vzpostavitev donosnosti operativnih dejavnosti upoštevajoč kritje stroškov amortizacije od leta 2011 dalje, vključno z zaprtjem linij, ki prinašajo izgubo, povečanjem tarif ter zmanjšanjem plač in števila zaposlenih; načrt vsebuje izčrpno analizo občutljivosti o učinku različnih scenarijev kolektivnih pogodb na stroške plač in ponuja informacije o različnih možnostih glede zaposlenih; obenem določa tudi prestrukturiranje holdinške družbe, vključno s prodajo zemljišč in drugih sredstev;“.
                        
                     
         
               5.
            
            
               Členu 2(2) se doda nova točka (n) z besedilom iz točke (c) člena 2(3).
            
         
               6.
            
            
               Členu 2(2) se dodajo naslednje točke:
               
                           „(o)
                        
                        
                           reforma zakonodaje o varnosti zaposlitve s ciljem podaljšati poskusno dobo pri novih zaposlitvah na eno leto, in spodbuditi pogostejšo uporabo začasnih pogodb o zaposlitvi in dela s krajšim delovnim časom;
                        
                     
                           (p)
                        
                        
                           sprememba ureditve arbitražnega sistema, da se vsaki strani omogoči, da se zateče k arbitraži, če se ne strinja s predlogom posrednika;
                        
                     
                           (q)
                        
                        
                           reforma arbitražnega postopka, da se zagotovi, da arbitražni postopek poteka v skladu s preglednimi in objektivnimi merili preko neodvisnega razsodišča z možnostjo sprejemanja odločitev brez vpliva vlade.“
                        
                     
         
               7.
            
            
               V členu 2(3) se točka (a) nadomesti z naslednjim:
               
                           „(a)
                        
                        
                           dokončno sprejetje ukrepov iz odstavka 2(a);“.
                        
                     
         
               8.
            
            
               Točka (c) člena 2(3) postane točka (n) člena 2(2).
            
         
               9.
            
            
               Točke (d), (e) in (h) člena 2(3) se črtajo.
            
         
               10.
            
            
               Členu 2(3) se dodajo naslednje točke:
               
                           „(m)
                        
                        
                           zakon, ki lokalnim upravam najmanj do leta 2014 prepoveduje imeti primanjkljaj;
                        
                     
                           (n)
                        
                        
                           objava vmesnih dolgoročnih projekcij odhodkov za pokojnine do leta 2060 na podlagi zakonodajne reforme iz julija 2010, ki zajema glavne pokojninske sheme (IKA, vključno s pokojninsko shemo za javne uslužbence, OGA in OAEE);
                        
                     
                           (o)
                        
                        
                           uporaba tehnične pomoči mednarodnih strokovnjakov glede različnih vidikov učinkovitosti in uspešnosti zdravstvenega sistema in upravljanja bolnišnic, s ciljem, da se poveča učinkovitost in zmanjšajo izgube;
                        
                     
                           (p)
                        
                        
                           uvedba plačila 3 EUR za redne ambulantne storitve v javnih bolnišnicah.“
                        
                     
         
               11.
            
            
               Členu 2(4) se doda naslednja točka:
               
                           „(b)
                        
                        
                           objava celovitih dolgoročnih projekcij odhodkov za pokojnine do leta 2060 na podlagi zakonodajne reforme iz julija 2010. Projekcije zajemajo dopolnilne (pomožne) sisteme na podlagi celovitega sklopa podatkov, zbranih in obdelanih s strani nacionalnega aktuarskega organa. Projekcije strokovno oceni in potrdi Odbor za ekonomsko politiko.“
                        
                     
         
               12.
            
            
               V členu 2(5) se točka (b) nadomesti z naslednjim:
               
                           „(b)
                        
                        
                           ukrepi za izvajanje sklepov iz prve faze neodvisnih funkcionalnih pregledov osrednje uprave in socialnih programov;“.
                        
                     
         
               13.
            
            
               Členu 2(5) se dodajo naslednje točke:
               
                           „(d)
                        
                        
                           akt o spremembi glavnih parametrov pokojninskega sistema, da se omeji povečanje porabe javnega sektorja za pokojnine v obdobju 2010-2060 na manj kot 2,5 % BDP, če se pri dolgoročnih projekcijah iz odstavkov 3(n) in 4(b) pokaže, da bi napovedano povečanje javnih odhodkov za pokojnine preseglo to vrednost;
                        
                     
                           (e)
                        
                        
                           revizija delovanja dopolnilnih/pomožnih javnih pokojninskih sistemov s ciljem stabilizacije odhodkov in da se zagotovi proračunska nevtralnost teh sistemov;
                        
                     
                           (f)
                        
                        
                           revizija seznama zahtevnih poklicev s ciljem, da bi poklici s tega seznama zajemali največ 10 % delovne sile; novi seznam zahtevnih in nevarnih poklicev bo od 1. julija 2011 veljal za vse sedanje in prihodnje zaposlene;
                        
                     
                           (g)
                        
                        
                           izvedba reforme sistema javnih naročil, kot je opredeljeno v akcijskem načrtu.“
                        
                     
         
               14.
            
            
               Členu 2(7) se doda naslednja točka:
               
                           „(c)
                        
                        
                           ukrepi za izvedbo sklepov iz druge faze neodvisnih funkcionalnih pregledov osrednje uprave in socialnih programov.“
                        
                     
         
               15.
            
            
               V členu 4(2) se točka (g) nadomesti z naslednjim:
               
                           „(g)
                        
                        
                           državni odhodki, ki čakajo na izplačilo, z določitvijo zapadlih izplačil;“.
                        
                     
         Člen 2
   Ta sklep učinkuje z dnem uradnega obvestila.
   Člen 3
   Ta sklep je naslovljen na Helensko republiko.
   
      V Bruslju, 7. septembra 2010
      
         
            Za Svet
         
         
            Predsednik
         
         D. REYNDERS
      
   
   
      (1)  UL L 145, 11.6.2010, str. 6.